પાકિસ્તાનમાં વસતા લઘુમતી હિન્દુઓની દયનીય પરિસ્થિતિ વિશે વિશ્વમાં કોઇ પણ અજાણ નથી. હાલમાં જ પાકિસ્તાનમાં વસતા પ્રો. ભગવાન દેવીના વિડિયોએ ફરી આ બાબતની પુષ્ટિ આપી છે કે પાકિસ્તાનમાં વસી રહેલો લઘુમતી હિન્દુ સમાજ કેવી રીતે પાકિસ્તાનની અરાજકતા અને તેમના પ્રત્યે કુવ્યવસ્થાનો સામનો કરી રહ્યો છે. પ્રો. ભગવાન દેવીએ તેમના વિડીયોમાં જણાવ્યું છે કે પાકિસ્તાનના સિંધ પ્રદેશમાં વસતા લઘુમતી હિન્દુઓ પર અત્યાચાર ગુજારવામાં આવી રહ્યો છે. અહીંના હિન્દુ પરિવારોની સંપત્તિ અને જમીનો પર ભૂમાફિયા ગેરકાયદેસર અને બળજબરીથી કબજો લઇ રહ્યા છે.